**Užsienietis, kuris nurodytas Vizos išdavimo tvarkos aprašo 70.6[[1]](#footnote-1), 70.13[[2]](#footnote-2), 70.15[[3]](#footnote-3) ar 70.16[[4]](#footnote-4) papunktyje ir yra pilietis valstybės, įtrauktos į 2018 m. lapkričio 14 d. Tarybos reglamento (ES) Nr. 2018/1806, nustatančio trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL 2018 L 303, p. 39), II priedą, arba valstybės, kuriai Lietuvos Respublika taiko nacionalinių vizų išdavimo lengvatas vienašališkai arba pagal tarptautinius susitarimus, atvykstantis į juridinį asmenį, įtrauktą į Patvirtintų įmonių sąrašą, ir turintis kvalifikaciją toje ekonominės veiklos rūšies srityje, pagal kurią juridinis asmuo įtrauktas į Patvirtintų įmonių sąrašą**

(Vizos išdavimo tvarkos aprašo 70.18 p.)

**Užsienietis privalo sumokėti 60 Eur.** Jeigu įstatymų nustatytais atvejais jis atleidžiamas – turi pateikti dokumentus, patvirtinančius aplinkybes, dėl kurių jis atleidžiamas nuo šio mokesčio.

**Imami užsieniečio pirštų atspaudai.**

|  |  |
| --- | --- |
| **** | **Užsienietį priimančio** asmens **elektroniniu būdu** pateikto tarpininkavimo rašto dėl daugkartinės nacionalinės vizos išdavimo numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Tarpininkavimo rašte nurodoma užsieniečio turima kvalifikacija, pagal kurią jis dirbs priimančiame asmenyje ir užsieniečio darbo priimančiame asmenyje funkcija.  **Tarpininkavimo raštas pateikiamas** prisijungus prie Viešųjų paslaugų, susijusių su asmens ir kitų dokumentų išdavimu, konsultavimu, teikimo Lietuvos Respublikoje piliečiams ir užsieniečiams informacinės sistemos (EPIS) interneto puslapyje adresu [**https://epis.vrm.lt**](https://epis.vrm.lt/). |

**Užsieniečio pateikiami dokumentai** daugkartinei nacionalinei vizai gauti:

|  |  |
| --- | --- |
|  | [**nustatytos formos prašymas** išduoti nacionalinę vizą](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index2&tmpl_into%5b1%5d=middle&tmpl_id%5b1%5d=2052), **užpildytas naudojantis elektroninėmis paraiškos pildymo priemonėmis** (prašymas pildomas lotyniškais rašmenimis ir atspausdintas pateikiamas kartu su dokumentais vizai gauti).  Prašymą išduoti nacionalinę vizą galima užpildyti interneto puslapyje adresu [**https://visa.vrm.lt/epm/**](https://visa.vrm.lt/epm/); |
|  | galiojantis **kelionės dokumentas** (išduotas per pastaruosius dešimt metų, kurio galiojimo laikas yra ne mažiau kaip 3 mėnesiais ilgesnis už prašomos išduoti vizos galiojimo laiką); |
|  | **viena** 35x45 mm dydžio **spalvota nuotrauka**; |
|  | sveikatos draudimą patvirtinantis dokumentas\*:  garantuojantis būtinosios medicinos pagalbos, kaip ji apibrėžiama Lietuvos Respublikos sveikatos sistemos įstatyme, išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą;  draudimo suma turi būti ne mažesnė kaip 30 000 eurų;  galiojantis viso užsieniečio buvimo Lietuvos Respublikoje laikotarpį ir visose Šengeno valstybėse.  \* **Sveikatos draudimą patvirtinantis dokumentas pateikiamas pareikalavus Lietuvos vizų tarnybai.** |

Patikrinau, ar pateikti visi reikiami dokumentai dėl daugkartinės nacionalinės vizos išdavimo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(užsieniečio (-tės) pilietybė (jeigu turi), vardas ir pavardė)

ir juos priėmiau / nepriėmiau (nereikalingą išbraukti):

\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)

Prašymas dėl nacionalinės vizos išdavimo ir prie jo pridedami dokumentai teikiami Lietuvos vizų tarnybai užsienio valstybėje arba per išorės paslaugų teikėją. Jeigu valstybėje, kurioje teisėtai gyvena prašymą išduoti vizą pateikiantis asmuo, nėra Lietuvos vizų tarnybos arba išorės paslaugų teikėjo, prašymas ir dokumentai gali būti pateikti bet kuriai Lietuvos vizų tarnybai užsienyje arba per bet kurį išorės paslaugų teikėjo prašymų išduoti vizą priėmimo centrą.Jeigu užsienietis nėra valstybės, kurioje pateikia dokumentus nacionalinei vizai gauti, pilietis, jis turi pateikti dokumentus, patvirtinančius jo teisinę padėtį šioje valstybėje. Prašymo išduoti nacionalinę vizą nagrinėjimo metu nustačius, kad užsienietis valstybėje, kurioje pateiktas prašymas, yra neteisėtai, jo nagrinėjimas nutraukiamas.

Prašymas dėl nacionalinės vizos išdavimo ir prie jo pridedami dokumentai gali būti pateikti vizų tarnybai Lietuvoje, jeigu užsienietis Lietuvos Respublikos teritorijoje yra teisėtai.

Jeigu iš prašymą išduoti nacionalinę vizą pateikiančio užsieniečio dėl ankstesnio prašymo buvo paimti pirštų atspaudai likus mažiau nei 59 mėnesiams iki naujo prašymo išduoti nacionalinę vizą pateikimo dienos, jie nukopijuojami į vėlesnį prašymą. Šiuo atveju užsieniečio vardu dokumentus nacionalinei vizai gauti gali pateikti įgaliotas asmuo. Jis privalo pateikti notarine ar jai prilyginta forma patvirtintą įgaliojimą arba juridinio asmens patvirtintą įgaliojimą. Įgaliotam asmeniui užsieniečio vardu teikiant dokumentus vizų tarnybai Lietuvoje, užsienietis Lietuvos Respublikos teritorijoje turi būti teisėtai.Jei kyla įtarimų dėl užsieniečio kelionės tikslo, pateiktų dokumentų autentiškumo, vizų tarnybos valstybės tarnautojas, norėdamas įsitikinti užsieniečio patikimumu, gali pareikalauti, kad užsienietis dokumentus pateiktų asmeniškai, o esant pagrįstų abejonių dėl užsieniečio tapatybės – paimti pirštų atspaudus, netaikant nurodyto laikotarpio.

Prašymui išduoti nacionalinę vizą kartu su pridėtais dokumentais pateikti ir nagrinėti *mutatis mutandis* taikomos Vizų kodekso (2009-07-13 Europos Parlamento ir Tarybos reglamentas (EB) Nr. 810/2009) 6 straipsnio, taip pat II ir III skyrių nuostatos. Jeigu prašymas išduoti nacionalinę vizą pateikiamas kitu būdu, nei nustatyta Vizų kodekse, prašymas nenagrinėjamas ir apie tai pranešama prašymą pateikusiam asmeniui.

Jeigu vizų tarnybai teikiamos tik dokumentų kopijos – jų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos.

Ne lietuvių kalba sudaryti dokumentai vizų tarnybai Lietuvoje pateikiami kartu su vertėjo parašu patvirtintu vertimu į lietuvių kalbą.

Dokumentas, patvirtinantis, kad užsienietis turi pakankamai lėšų (banko pažyma) ir (ar) gauna reguliarių pajamų pragyventi Lietuvos Respublikoje bei lėšų grįžti į kilmės valstybę ar užsienio valstybę, į kurią jis turi teisę vykti, gali būti pateikti surašyti originalia anglų kalba arba gali būti pateiktas kita kalba surašyto šio dokumento vertimas į anglų kalbą (dokumentų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos). Vizų tarnybos Lietuvoje reikalavimu užsienietis privalo pateikti vertėjo parašu patvirtintus šių dokumentų vertimus į lietuvių kalbą.

Vizų tarnybos valstybės tarnautojas, pagrįstais atvejais (pavyzdžiui, siekdamas išsiaiškinti užsieniečio atvykimo į Šengeno erdvę aplinkybes; kilus pagrįstų abejonių dėl pateiktų dokumentų autentiškumo arba jų turinio teisingumo; siekdamas nustatyti, ar nėra atsisakymo išduoti nacionalinę vizą pagrindų, nurodytų Užsieniečių teisinės padėties įstatymo 19 straipsnyje) gali pakviesti prašymą išduoti nacionalinę vizą pateikusį užsienietį pokalbio ir (arba) paprašyti pateikti papildomus dokumentus, patvirtinančius prašyme išduoti nacionalinę vizą ir kartu su juo pateiktuose dokumentuose nurodytus duomenis.

Sprendimas dėl prašymo išduoti nacionalinę vizą priimamas per 15 kalendorinių dienų nuo prašymo priėmimo dienos. Šis laikotarpis atskirais atvejais gali būti pratęstas daugiausiai iki 30 kalendorinių dienų, išimties tvarka, kai konkrečiais atvejais reikalingi papildomi dokumentai, šis laikotarpis gali būti pratęstas daugiausiai iki 60 kalendorinių dienų.

**Svarbu.**

Užsienietis, kurio turima profesija nėra įtraukta į Užimtumo tarnybos direktoriaus patvirtintą profesijų, kurių darbuotojų trūksta Lietuvos Respublikoje, sąrašą pagal ekonominės veiklos rūšis, teikdamas prašymą dėl daugkartinės nacionalinės vizos išdavimo, **turi turėti Užimtumo tarnybos jam išduotą leidimą dirbti Lietuvos Respublikoje, tačiau šio dokumento vizų tarnybai pateikti nereikia**. **Užsienietis, kuris ketina atvykti dirbti į įmonę, įtrauktą į Patvirtintų įmonių sąrašą, vien dėl šios priežasties nėra atleidžiamas nuo pareigos įsigyti leidimą dirbti Lietuvos Respublikoje**.

1. **Užsienietis turi Užimtumo tarnybos išduotą leidimą dirbti Lietuvos Respublikoje** -prašymas dėl nacionalinės vizos išdavimo ir prie jo pridedami dokumentai šiuo atveju teikiami Lietuvos vizų tarnybai užsienio valstybėje arba per išorės paslaugų teikėjo prašymų išduoti vizą priėmimo centrą. [↑](#footnote-ref-1)
2. **Užsienietis turi profesiją, kuri įtraukta į Užimtumo tarnybos direktoriaus patvirtintą profesijų, kurių darbuotojų trūksta Lietuvos Respublikoje, sąrašą pagal ekonominės veiklos rūšis** – jeigu pastarųjų 12 mėnesių laikotarpiu užsieniečiui nebuvo išduota daugkartinė nacionalinė viza ar leidimas laikinai gyventi kaip atvykstančiam į Lietuvą dirbti kitame juridiniame asmenyje, prašymas ir prie jo pridedami dokumentai gali būti teikiami Migracijos departamento Vilniaus, Kauno ar Klaipėdos skyriui. Jeigu pastarųjų 12 mėnesių laikotarpiu užsieniečiui buvo išduota daugkartinė nacionalinė viza ar leidimas laikinai gyventi kaip atvykstančiam į Lietuvą dirbti kitame juridiniame asmenyje, prašymas dėl nacionalinės vizos išdavimo ir prie jo pridedami dokumentai šiuo atveju teikiami Lietuvos vizų tarnybai užsienio valstybėje arba per išorės paslaugų teikėjo prašymų išduoti vizą priėmimo centrą.

   [↑](#footnote-ref-2)
3. **Užsienietis atvyksta į Lietuvos Respubliką dirbti sezoninio darbo ir turi Užimtumo tarnybos išduotą leidimą dirbti sezoninį darbą ilgesniam kaip 90 dienų laikotarpiui** – prašymas dėl nacionalinės vizos išdavimo ir prie jo pridedami dokumentai šiuo atveju teikiami Lietuvos vizų tarnybai užsienio valstybėje arba per išorės paslaugų teikėjo prašymų išduoti vizą priėmimo centrą. [↑](#footnote-ref-3)
4. **Užsienietis turi pratęstą leidimą dirbti sezoninį darbą, jeigu bendras laikotarpis viršija 90 dienų, arba pateikė prašymą išduoti naują ar pratęsti leidimą dirbti sezoninį darbą** - prašymas dėl nacionalinės vizos išdavimo ir prie jo pridedami dokumentai šiuo atveju teikiami Lietuvos vizų tarnybai užsienio valstybėje arba per išorės paslaugų teikėjo prašymų išduoti vizą priėmimo centrą. [↑](#footnote-ref-4)